**ЧРЕЗ**

 **ПРЕДСЕДАТЕЛЯ НА**

 **НАРОДНОТО СЪБРАНИЕ**

**ДО**

**МИНИСТЪРА НА ФИНАНСИТЕ**

**Г-Н ВЛАДИСЛАВ ГОРАНОВ**

**ВЪПРОС**

От Иван К. Иванов

народен представител от ПГ Реформаторски блок

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**ОТНОСНО**: Тежкото финансово състояние на Великотърновски университет „Св. Св. Кирил и Методий“

**УВАЖАЕМИ ГОСПОДИН МИНИСТЪР,**

Към мен се обърна с тревога ректорът на Великотърновския университет „Св. Св. Кирил и Методий“ с молба за съдействие от държавата, като ме запозна с тежкото финансово състояние, което обрича на фалит и затваряне ВТУ.

Бюджетът на ВТУ за 2016 г. е орязан с 1,13 млн.лв., по този начин не се покриват дори разходите за работни заплати на преподавателите и служителите и капиталови разходи. Причините са две:

1. Неотложните ремонти и поддръжка на сградите.Последните години предвидените разходи за ремонти са били крайно недостатъчни дори за спешни ремонти. Сградата е публично държавна собственост, но държавата осигурява минимално финансиране, а университетът е длъжен да поддържа, като го прави чрез дофинансиране на капиталовите разходи.
2. Утежнената финансова ситуация на ВТУ е и във връзка с незаетите бройки за държавна поръчка от 350 студента годишно за последните три години, което се дължи на демографската и икономическата криза.

Успоредно с това през последните пет години ВТУ е изпълнил строителни дейности в размер на около 4 млн. лева, за които държавата е поела ангажимент да се разплати, но този план не е изпълнен и тези средства не са приведени.

 В опит за справяне със ситуацията новото ректорско ръководство иска заем от Министерството на образованието и науката за безлихвен кредит, но е получен е отказ. Отрязания достъп до европейски програми и фондове, спрените капиталови разходи и неразплатените задължения за заплати са причините за кризисно решение за взимане на заем от банка в размер на 1млн.лв. за да се осигурят тези средства.

Накратко Университета е в тежко финансово състояние, и ако не получи държавна помощ ще затвори, поради невъзможност да изплати натрупаните задължения за работни заплати, а това ще се отрази негативно на града, на областта и на държавата. Студентите, преподавателите и служителите ще напуснат региона, а те са около 13 000 души.

В тази връзка Ви питам:

1. Ще дофинансира ли с 1 936 316 лв. Министерството на финансите Великотърновския университет, който е от значение за региона ? Става въпрос за 1,13 млн. лв. орязан бюджет плюс 800000 лв. капиталови разходи за една от петте години.

 **Народен представител**:

Иван Иванов